钦定古今图书集成/明伦汇编/氏族典/第081卷 > 吴一介
## 钦定古今图书集成/明伦汇编/氏族典/第081卷 > 吴一介

按《安庆府志》：“一介字元石，桐城人。嘉靖间进士。初授
河南光州知州，擢屯田员外郎。工曹之役，无不关中
人者。时一介涤洗裁省，擢江西副宪，备兵湖西。会广
东峒贼卞豹等屠电，诏举边材，京兆尹毕锵疏一介
以闻，遂移节监南越军。至则选将卒，授方略，擒卞豹，
一时武功称最。进河南右布政使，致仕卒。一介至性”
孝友，居恒惟图书自娱。桐无城，一介倡议建之。及流
贼之乱，桐赖以全。